《同傅商翁何彦正舟中有怀辛好礼韵 其二》
明代·刘永之

沙际水痕交，细草蒙茸长。春江下连雁，夜雨同孤舫。

佳期违宿诺，欢笑怀前赏。馀烬落寒灯，卧闻渔版响。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。